text: Fuld mand kørte 226 km/t
  22 april 2011 kl. 15.17
  ESBJERG. En 29-årig man blev torsdag snuppet af politiet efter, at han kørte 226 km/t.
  Men ikke nok med det: betjentene ved motorvejskontrollen i nærheden af Esbjerg kunne også konstatere, at ud over at køre alt for stærkt var bilisten også beruset og i øvrigt havde han ikke noget kørekort.
  Den 29-åriges undskyldning for at køre for stærkt var, at han havde set politiet på motorvejen dagen før på samme strækning. 
  Han regnede ikke med, at politiet ville stå samme sted to dage i træk.
  